cyanic-selkie/wikianc huggingface dataset:
Park Nazzjonali ta' Vatnajökull
Sit ta' Wirt Dinji
nofs|daqsminuri|853x853px|Veduta panoramika tal-park nazzjonali. Il-Park Nazzjonali ta' Vatnajökull - Natura Dinamika tan-Nar u tas-Silġ ġie ddeżinjat bħala Sit ta' Wirt Dinji tal-UNESCO fl-2019.
Piero de Ponte
Oriġinarjament minn Asti, fit-Tramuntana tal-Italja u kien dixxendent tal-familja antika ta’ Casal-Gros u Lombriax. Sar Kavallieri Osptalier u kien gvernatur tal-Ordni tal-gżira ta’ Lango meta Rodi waqgħet f’idejn l-Ottomani fl-1 ta' Jannar 1523, u kien għadu hemm fl-1534 meta rċieva l-aħbar tal-elezzjoni tiegħu għall-kariga ta' Gran Mastru tal-Ordni biex jieħu post Philippe Villiers de L'Isle-Adam f'Malta. Wara li ġie elett għamel xahrejn f'Calabria, u wasal Malta fl-10 ta’ Novembru 1534.
Park Nazzjonali ta' Vatnajökull
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (viii) "Eżempju straordinarju li jirrappreżenta stadji importanti tal-istorja tad-dinja, inkluż it-trapass tal-ħajja, il-proċessi ġeoloġiċi kontinwi sinifikanti fl-iżvilupp tat-tipi differenti ta' art, jew il-karatteristiċi ġeomorfiċi jew fiżjografiċi sinifikanti".
Piero de Ponte
L-ewwel muniti tal-Ordni li se nħadmu f’Malta saru fi żmien del Ponte. F'Ġunju 1535 il-Gran Mastru bagħat il-flotta tal-Ordni biex tiġġieled fil-konkwista ta' Tunis.
Del Ponte miet fit-18 ta’ Novembru 1535, 15-il xahar wara l-elezzjoni tiegħu. Huwa kien midfun fil- Kappella ta’ Sant’Anna fil-Forti Sant’Anġlu, il-Birgu, Malta. Eventwalment il-fdalijiet tiegħu ġew midfuna fil-kripta tal-Kon-Katidral ta’ San Ġwann fil-Belt Valletta.
Oldřich Nejedlý
Oldřich Nejedlý (twieled fis-26 ta' Diċembru 1909 – miet fil-11 ta' Ġunju 1990) kien plejer tal-futbol Ċek li qatta' l-maġġoranza tal-karriera tiegħu jilgħab ma' Sparta Prague bħala attakkant. Ikkunsidrat bħala fost l-aqwa plejers taċ-Ċekoslovakkja ta' kull żmien, hu kien l-aqwa skorer fit-Tazza tad-Dinja tal-1934.
Karriera
Nejedlý lagħab ma' Sparta Prague matul il-karriera tiegħu, u skorja 162 gowl f'187 logħba tal-kampjonat. Hu rebaħ erba' titli tal-ogħla diviżjoni Ċeka u t-Tazza Mitropa fl-1935.
Mat-tim nazzjonali Ċek, Nejedlý ħa sehem fis-snin tletin fit-Tazza tad-Dinja tal-1934 u tal-1938. Fl-1934, kien l-aqwa skorer b'ħames gowls u ngħatatlu ż-Żarbuna tad-Deheb, filwaqt li fl-edizzjoni tal-1938 skorja żewġ gowls. Is-seba' gowls f'sitt logħbiet jagħmluh l-aqwa skorer f'isem iċ-Ċekoslovakkja fl-istorja tat-Tazza tad-Dinja. F'din l-aħħar edizzjoni hu kiser saqajh li wasslitu biex itemm il-karriera internazzjonali tiegħu.
Nejedlý miet ta' tmenin sena, fl-1990.
Pietro del Monte
Pietro del Monte (1499 − 26 ta' Jannar 1572) kien nobbli Taljan li kien il-50 Gran Mastru tal- Ordni ta' San Ġwann mill-1568 sal-1572.
Matul l-Assedju l-Kbir ta’ Malta tal-1565, del Monte kien fil-kmand tal-Forti San Mikiel fl-Isla. Għal ħafna mill-assedju, il-forti kien maqtugħ mill-biċċa l-kbira tal-kumplament tal-forzi tal-Ordni fil- Birgu. Del Monte irnexxielu jżomm il-forti għal 55 jum sal-wasla tal-forza ta' għajnuna ta' de Toledo fit-8 ta' Settembru.
Hella Keem
Hella Keem (ukoll Hella Keem; 6 t'April 1915 Keema, Parroċċa ta' Vaabina– 27 ta' Diċembru 1997 Tartu) kienet lingwista u etnografa Estonjana.
Mill-1936 sal-1943, studjat illingwa Estonjana, l-etnografija, u lingwi Finno-Ugriċi fl-Università ta' Tartu. Wara l-okkupazzjoni Ġermaniża tal-Estonja matul it-Tieni Gwerra Dinjija, Keem ġiet arrestata fl-1943 fejn qattgħet sena fil-ħabs. Reġa' ġiet arrestata fl-1945 wara l-okkupazzjoni Sovjetika tal-Estonja u qattgħet ħames snin priġuniera, fejn ħelset fl-1950. Mill-1957 sal-1993, ħadmet bħala assistenta f'laboratorju fl-Istitut tal-Lingwa u l-Letteratura tal-Akkademja tax-Xjenzi tar-RSS tal-Estonja.
Pietro del Monte
Del Monte miet fis-26 ta' Jannar 1572 u warajh laħaq Gran Mastru Jean de la Cassière.
Hella Keem
L-oqsma ewlenin tar-riċerka tagħha kienu id-djalett ta' Tartu u d-djaletti Võro. Kienet prolifika fil-ġbir ta' djaletti fl-Estonja: b'kollox ħolqot 223,000 tikketta ta' kliem, aktar minn 4000 paġna ta' testi, u rreġistrat 690 siegħa reġistrazzjonijiet ta' ħosss.
Premji:
Arda Turan
Arda Turan (twieled fit-30 ta' Jannar 1987) huwa plejer tal-futbol Tork li jilgħab ma' Galatasaray.
Klabb
Arda huwa prodott tas-settur ġovanili ta' Galatasaray, u wara staġun sodisfaċenti taħt self ma' Manisaspor, għall-istaġun 2006–07 ġie mgħajjat lura fit-tim u żblokka minnufih mal-ewwel tim. Kien f'dan iż-żmien li ngħata l-ewwel sejħa mat-tim nazzjonali. Il-prestazzjonijiet tiegħu ħallew impressjoni fuq il-kowċ Eric Gerets, u 'l quddiem sar plejer regulari mal-ewwel ħdax.
Arda kompla jitjieb mal-istaġun 2007–08. Minkejja bidu diffiċli tal-istaġun, Arda tejjeb bil-kbir il-forma tiegħu u dan urieh meta skorja seba' gowls fit-tieni nofs tal-istaġun. Wara dawn il-prestazzjonijiet, il-klabb Ingliż ta' Newcastle United għamel offerta ta' £9 miljun għall-akkwist ta' Arda, liema offerta ġie rrifjutata mid-diriġenza tal-klabb.
Fil-bidu tal-istaġun 2009–10, Arda ingħata l-faxxa ta' kaptan ta' Galatasary, u ngħata wkoll l-flokk numru 10, flokk li fil-passat intlibes minn Metin Oktay u Gheorghe Hagi. Matul dan l-istaġun hu mexxa lit-tim għar-rebħ ta' sitt partiti konsekuttivi fil-kampjonat, u sal-aħħar tal-istaġun kien skorja seba' gowls u kkontribwixxa għal 17-il gowl f'kull kompetizzjoni.
Internazzjonali
Arda Turan iddebutta mat-tim nazzjonali tat-Turkija fir-rebħa ta' 2–0 fuq il-Lussemburgu tas-16 ta' Awwissu, 2006, wara li kien membru f'diversi sezzjonijiet tat-tim nazzjonali. L-ewwel gowl internazzjonali tiegħu wasal f'logħba ta' ħbiberija kontra l-Urugwaj tal-25 ta' Mejju, 2008.
Fil-fażi ta' kwalifikazzjoni għall-Kampjonati Ewropej 2008, Arda ħa sehem f'disa' logħbiet mit-tnax-il logħba ta' kwalifika, f'kampanja li rat lit-Turkija jaqtgħu passaġġ għall-fażi finali. Matul il-kompetizzjoni hu skorja żewġ gowls. L-ewwel wieħed wasal fit-92 minuta kontra l-Iżvizzera u sarraf bħala l-gowl rebbieħ tat-tieni logħba mill-fażi tal-gruppi. It-tieni gowl kien dak kontra r-Repubblika Ċeka fl-aħħar konfront mill-grupp; bit-Turkija 2–0 minn taħt, hu għeleb lil Petr Čech fil-75 minuta hekk kif it-Turkija rnexxielhom jagħmlu rimonta imprevedibbli biex kisbu post fil-kwarti tal-finali. Eventwalment, it-Turkija ġiet megħluba fis-semifinali mill-Ġermanja finalista.
Arda Turan permezz ta' gowl fil-konfront kontra l-Estonja tal-5 ta' Settembru, 2009, validu għar-rawnd ta' kwalifika għat-Tazza tad-Dinja 2010, irnexxielu jiskorja s-600 gowl internazzjonali tat-tim nazzjonali Tork.
Marju Kõivupuu
Marju Kõivupuu (twieldet 14 ta' Novembru 1960) hija filologa, storika kulturali, kittieba, u folklorista Estonjana. Fl-2013, ġiet imsemmija "ċittadin tas-sena".
Ħajjitha
Marju Kõivupuu twieldet fil-villaġġ ta' Saru-Mäepõru fil-Kontea ta' Võru. Titkellem bil-lingwa Võru b'mod sew. Fl-1986, iggradwat mill-Università ta' Tartu bħala filologista Estonjana. Mill-1990 sal-1993, studjat fl-Università ta' Tartu, u mill-1995 sal-1999 għamlet parti mill-kors dottorali ta' Università Estonjan tax-Xjenzi tal-Ħajja. Fl-2002, Marju Kõivupuu iddefendiet it-teżi dottorali tagħha dwar id-drawwiet tal-funerali fi Võrumaa.
Hija riċerkatriċi anzjana fiċ-Ċentru tal-Pajsaġġ u l-Kultura fl-Istitut tal-Istudji Umanistiċi, l-Università ta' Tallinn. Minbarra li tagħti lezzjonijiet lecturing, hija involuta ukoll fir-riċerka u fil-gwida. Hija president tal-Kunsill tas-Siti Sagri Naturali fil-Bord għall-Ħarsien tal-Patrimonju.
KV Kortrijk
Koninklijke Voetbalclub Kortrijk (spiss sempliċement imsejħa KV Kortrijk jew KVK) huwa klabb tal-futbol professjonali Belġjan, ibbażat ġewwa l-belt ta' Kortrijk. Huma jilagħbu fl-Ewwel Diviżjoni, u kisbu l-aħjar klassifikazzjoni tagħhom qatt akkwistata matul l-istaġun 2009-10, wara li spiċċaw ir-raba' wara l-play-offs. KV Kortrijk kien ifformat fl-1971, minkejja li l-qerq tiegħu seta' ġie irriformat fl-1901. Huma jinsabu rreġistrati fl-Assoċjazzjoni Rjali tal-Futbol Belġjan bin-numru 19 tal-matricule. Il-kuluri tal-klabb huma l-aħmar u l-abjad. Huma jilagħbu l-logħbiet tagħhom fil-Guldensporenstadion.
Storja
Fl-1901 SC Courtraisien ġie kkreat. Il-klabb ingħaqad u kien magħruf bħala l-FC Courtraisien fl-1918. Huma rċevew l-isem ta' Koninklijke Kortrijk Sport fl-1951. Huma kellhom in-numru n°19 tal-matricule eżattament bħall-klabb qadim ta' SC Courtraisien. Stade Kortrijk ġie kkreat fl-1923 bin-numru 161 tal-matricule. Stade Kortrijk u Koninklijke Kortrijk Sport ma lagħbux futbol aktar, sakemm imbagħad ingħaqdu fl-1971. Huma setgħu jilagħbu bin-numru 19 u l-isem il-ġdid tal-klabb tagħhom kien KV Kortrijk.
Minħabba falliment, il-KV Kortrijk kellhom jiġu relegati għat-tielet diviżjoni fl-2001. Mill-2004 sal-2008 KV Kortrijk lagħbu fit-tieni diviżjoni, madanakollu fl-istaġun 2007-08 dawn irnexxielhom jiksbu l-promessi għall-ewwel diviżjoni. Il-klabb huwa wkoll dar għall-maġġoranza ta' sapporters ta' Swansea City AFC mill-Belġju.
Stadju
KV Kortrijk jilgħabu l-logħob tagħhom ġewwa l-istaju ta' Guldensporen. Huwa jinsab ġewwa Kortrijk, u l-kapaċità attwali tal-grawnd hija 9,399. Fis-sajf tal-2008, il-kapaċità żdiedet minn 6,896 għal 9,399, wara l-elevazzjoni ta' Kortrijk fl-Ewwel Diviżjoni. Guldensporenstadion letteralment tfisser Stadium of the Golden Spurs. L-istadju huwa msemmi wara dan b'referenza għall-Battalja ta' Kortrijk li ġrat fl-1302. L-istadju għandu ħarsa tradizzjonali lokali dwar dan.
Għajnsielem
Għajnsielem hu villaġġ fix-xlokk t'Għawdex, li jinkludi wkoll il-gżira kollha ta' Kemmuna. Ir-raħal għandu popolazzjoni ta' 3,260 (Marzu 2011) u huwa l-ewwel raħal Għawdxi li jilqa' lil jitlaq mill-Port tal-Imġarr biex jidħol f'Għawdex. L-isem joriġina minn għajn tal-ilma, li madwar fl-1700, il-Gran Mastru Perellos bena arcade li kien fih sinkijiet u spouts t'ilma frisk. Attrazzjonijiet jinkludu l-kappella ta' Lourdes bil-kampnar u n-niċċa tal-Madonna ta' Lourdes, Forti Chambray u t-towering tal-Knisja Parrokkjali t'Għajnsielem.
Il-Mottu u l-Emblema tar-Raħal
Il-mottu t'Għajnsielem bil-Latin huwa "Ob fontem prosperitas" li jfisser "nistagħna b'nixxiegħa ilma". L-għejun tar-raħal kienu jattrattaw l-ewwel abitanti li wara wassal il-prosperità fil-post.
Ħoloq Esterni
Koordinati: 36.02694°N, 14.29028°W
Senġi tal-buxxveld
Is-Senġi tal-buxxveld Elephantulus intufi, huwa mammiferu plaċentat insettivoru ta' daqs pjuttost żgħir ta' l-ordni Macroscelidea. Dan is-senġi għalkemm l-abbundanza tvarja skond iż-żminijiet mhux fil-periklu ta' estinzjoni u għandu firxa vasta fin-Nofs in-nhar tal-kontinent Afrikan.
Jakob Hurt
Jakob Hurt ( fi Himmaste – in San Pietruburgu) kien folklorist, teologu, u lingwista Estonjan. Għal-lingwistika, l-iżjed li hu magħruf huwa għat-teżi tiegħu dwar in-nomi staminali "puri" -ne ("Die estnischen Nomina auf -ne purum", 1886).
Magħruf ukoll bħala r-"re tal-folklor Estonjan", Hurt ippjana fis-snin 1870 li jippubblika sensiela ta' sitt volumi msejħa Monumenta Estoniae Antiquae. Hurt organizza madwar 1400 persuna voluntiera permezz ta' kampanja fil-gazzetta biex jgħinuh jiġbru l-materjal. Dawn daru kważi kull dar f'Livonia u ġabru madwar 124,000 paġna ta' folklor. Minħabba diffikultajiet finanzjarji, seta' jippubblika biss żewġ volumi ta' kanzunetti folkloristiċi bejn 1875–76, msejħa Vana kannel (Ċitra Antika). Żewġ volumi oħra ġew ippubblikati fl-1938 u fl-1941. Hurt ippubblika ukoll sensiela ta' tliet volumi msejħa Setukeste laulud (Il-Kanzunetti tas-Seto) bejn l-1894 u l-1907.
Hemm diversi monumenti għalih f'Tartu u f'Põlva. Tartu, Põlva, Otepää u Himmaste għandhom ukoll toroq msemmijin għalih. Deher ukoll fuq in-nota tal-10 krooni.
Sħubija f'organizzazzjonijiet
Jakob Hurt kien alunnu onorarju tas-Soċjetà tal-Istudenti Estonjani.
Attard FC
Attard Football Club hu klabb tal-futbol Malti minn Ħ'Attard raħal fin-nofs ta' Malta b'popolazzjoni ta' madwar 10,000 ruħ. Bħalissa jilagħbu fit-Tielet Diviżjoni. Il-klabb twaqqaf fl-1974.
Kumitat eżekuttiv
'''Il-bidu tal-futbol fir-raħal ''' Jidher li sa mill-1928 f’Ħ’Attard kien diġa’ qed jintlagħab il-futbol, tant illi fil-25 ta’ Marzu ta’ dik is-sena, tim taħt l-isem ta’ Attard United kien lagħab partita ta’ ħbiberija kontra t-tim tal-Kulleġġ ta’ San Alwiġi Birkirkara u tilef bi skor kbir.
Ftit tas-snin wara u propju fis-17 ta’ Marzu, 1935 Attard United ħa sehem fl-Amateur Cup u tilef fl-ewwel rawnd kontra Birżebbuġia Hunters 4 – 2 biex fl-istaġun ta’ wara, dak ta’ l-1935/36 ikkompeta fir-Raba’ Diviżjoni ‘Sezzjoni A’ tal-Malta Football Association, kif ukoll ipparteċipa fl-Amateur Cup. Jidher li f’dawn iż-żewġ kompetizzjonijiet ir-riżultati xejn ma kienu nkoraġġanti, iżda fl-istaġun ta’ wara, jiġifieri dak tal-1936/37 it-tim issaħħaħ sewwa b’xi players ġodda fosthom numru ta’ Karkariżi u saħansitra sfurzaw ‘decider’ għall-promozzjoni fit-Tielet Diviżjoni kontra Birkirkara St. Helena wara li fil-kampjonat għelbu lill-istess tim 2 -0, iżda fid-decider it-tim Karkariż ħareġ rebbieħ 4 – 1.
B’xorti tajba s-sena ta’ wara l-M.F.A. kienet għamlet xi tibdiliet fl-organizazzjoni tad-divizjonijiet u Attard United sagħbu posthom bla ħsieb fit-Tielet Diviżjoni. Jidher li x-xorti baqgħet magħhom anke fl-istaġun ta’ wara (1937/38) tant li t-tim spiċċa fit-tieni pożizzjoni ta’ ‘Sezzjoni A’, punt anqas mir-rebbieħa Cospicua Unitas. Bir-riforma tal-M.F.A., fl-istaġun 1938/39 tneħħiet għal kollox ir-Raba’ Diviżjoni u t-timijiet ġew reorganizzati. Attard United bħala Runners-Up spiċċaw promossi għat-Tieni Diviżjoni u kontra timijiet b’aktar esperjenza minnhom tħabtu ħafna biex żammew posthom. Fl-istaġun ta’ wara, jiġifieri dak ta’ l-1939/40, reġgħu spiċċaw lejn qiegħ il-klassifika finali iżda salvaw mir-relegazzjoni bi ftit meta temmew l-istaġun qabel Sliema Rangers u Birkirkara St. Helena. Wieħed jista jgħid li fi tmiem dak l-istaġun intemmet ukoll għal kollox il-ħajja ta’ Attard United wara ħames staġuni membru tal-Malta Football Association. Dan għaliex wara li fil-gwerra l-futbol organizzat fil-pajjiz waqaf għal kollox, meta ntemmet il-gwerra Attard United għebu totalment mix-xena kalċistika.
Is-snin ta’ qabel l-1974
Jidher li fis-snin ta’ wara l-gwerra ż-żgħażagħ ta’ Ħ’Attard ftit li xejn kelhom ħajra li jkomplu fil-futbol fejn ħallew ta’ qabilhom fl-1940 u għal xi żmien donnu li kollox kien wieqaf. Iżda lejn il-bidu tal-ħamsinijiet kien sar tentattiv ieħor biex il-futbol fir-raħal jerġa jibda jintlagħab. F’dak iż-żmien dilettanti membri tal-Każin Eastern Star (illum La Stella Levantina) kienu waqqfu tim tal-futbol u bdew jilgħabu logħbiet ta’ ħbiberija, l-aktar kontra timijiet tas-servizzi Ingliz fil-grawnd ta’ l-Imtarfa. Missieri kien wieħed mid-diriġenti ta’ dan it-tim u għadni niftakar sewwa li ta’ tifel żgħir mhux l-ewwel darba li ħadni miegħu għal xi partita minn dawn. Il-bidu huwa dejjem u f’kollox diffiċli, aktar u aktar fis-snin bikrin ta’ wara l-gwerra, tant li dan it-tim biex jilgħabu ġieli sselfu l-flokkijiet mill-klabb ġar ta’ Ħal-Lija. Il-Coach tat-tim kien Giużeppi Caruana u bħala Manager kien Giużeppi Ellul u kważi l-players kollha fit-tim kienu minn Ħ’Attard (ritratt ta’ dan it-tim deher fil-ħarġa tas-Seraċina ta’ l-2008). Il-ħajja ta’ dan it-tim iżda kienet pjuttost qasira għaliex fis-snin ta’ wara, kemm dawn iż-żewġ diriġenti, kif ukoll x’uħud mill-players u żgħażagħ oħra tar-raħal emigraw lejn l-Awstralia, il-Kanada eċċ. u t-tim sfaxxa.
Fis-sena 1957 kien twaqqaf tim ieħor din id-darba taħt l-isem ta’ Attard S.C. (Sports Club li aktar tard beda jissejjaħ Sports Centre). Il-fundatur ewlieni kien il-ħabrieki Mannie Galea li kien jieħu ħsieb kollox fit-tim. Kien propju l-Manager ta’ dan it-tim. Fl-istaġun 1957/58 dan it-tim kien ipparteċipa fl-Amateur League tal-Malta Football Association. Attard S.C. lagħab l-ewwel logħba kompetittiva tiegħu f’din il-kompetizzjoni fix-Schreiber Sports Ground nhar il-Ħadd, 6 ta’ Ottubru, 1957 kontra t-tim Belti Rovers United u ħareġ rebbieħ 3 – 1. Niftakar sew din il-partita għaliex kont attendejt għaliha ma missieri. Il-players minn Ħ’Attard f’din l-ewwel logħba kienu Charles u Tony Galea, Carmel Attard, Ralph Bonello, Vivien Micallef u ħija Edwin. Fost il-players l-oħra kien hemm iż-żgħażuġħ Eddie Theobald li wara kellu karriera twila u brillanti ma Hibernians u Malta. Dan it-tim li kien jilbes flokkijiet, shorts u kalzetti kollha ħomor baqa’ jieħu sehem f’din il-kompetizzjoni għal xi tliet staġuni. Fit-28 ta’ Frar, 1960 Mannie Galea kien involut f’inċident tat-traffiku bil-mutur u jumejn wara, fl-1 ta’ Marzu, kien tilef ħajtu. It-tim allura kien kważi sfaxxa għax ma kellux min imexxieħ, pero’ ftit tax-xhur wara xi żgħażagħ ‘saraċini’ ħassew li kellhom ikomplu fejn ħalla Mannie Galea u ddeċidew li jerġgħu jagħtu ħajja lit-tim bil-għan li fil-ġejjieni fir-raħal ikun hawn tim stabbilit.
Bil-permess tal-kumitat tal-Każin Eastern Star f’Settembru, 1960 kienet inżammet laqgħa fl-istess każin għal dan l-iskop u fiha kien twaqqaf l-ewwel kumitat. It-tlett uffiċjali ta’ dan il-kumitat kienu: President: Eddie Attard Flores; Segretarju: Paul Grixti u Kaxxier: Carmel Attard. Immedjatament kienet saret talba lill-kumitat tal-Każin Eastern Star biex Attard S.C jagħmel użu minn xi kamra fil-każin fejn ikunu jistgħu jbiddlu l-players u jinżammu xi laqgħat. Din it-talba kienet ġiet milqugħa. Fl-ewwel staġun it-tim kien lagħab biss xi partiti ta’ ħbiberija biex fl-istaġun ta’ wara jiġifieri fl-1961/62 Attard S.C. kien ġie affiljat mall-M.A.F.A. u kkompeta fit-Tielet Diviżjoni. L-ewwel logħba uffiċjali kienet dik li ntlagħbet f’Ottubru, 1961 kontra Little St. George’s ta’ Bormla fil-grawnd ta’ St. Andrews u ntemmet b’rebħa ta’ 1 - 0. Dan it-tim, li aktar tard sab ruħu fit-Tieni Diviżjoni minħabba xi tibdil mill-Assoċjazzjoni, dam jipparteċipa regolarment fil-M.A.F.A. sa l-istaġun 1969/70 fejn minħabba nuqqas ta’ interess it-tim spiċċa biex miet mewta naturali.
Fl-istaġun 1971/72 xi żgħażagħ dilettanti tal-futbol, din id-darba mill-Każin Santa Marija ħassew in-nuqqas ta’ tim tal-futbol fir-raħal u ddeċidew li jwaqqfu tim huma taħt l-isem ta’ Attard Five Pointed Stars. It-tim mill-ewwel ikkompeta fit-Tielet Diviżjoni tal-M.A.F.A. u propju fl-ewwel staġun kompetettiv tiegħu rebaħ il-promozzjoni meta għeleb lil Valletta Stars 1 – 0 f’decider li ntlagħbet fil-grawnd tal-Marsa nhar is-Sibt, 1 t’April, 1972. Il-ħajja qasira ta’ dan it-tim kienet tassew kontroversjali għaliex filwaqt li fl-ewwel staġun beda’ bir-rebħ ta’ unur, lejn nofs l-istaġun 1973/74 it-tim safa’ mkeċċi mill-assoċċjazzjoni wara li xi partitarji tiegħu f’logħba partikulari tilfu rashom u qalgħu xi ġlied ma dawk tat-tim oppost, tant li l-logħba kella tiġi abbandunata u sussegwentament it-tim ġie mneħħi mill-M.A.F.A.
It-twaqqif ta’ Attard F.C.
Bħal ma jgħid il-Malti “kull deni ħudu b’ġid” u hekk ġara fil-każ tat-twaqqif ta’ Attard Football Club fl-1974. Propju kmieni f’dik is-sena l-M.F.A. kienet ħabbret li mill-istaġun 1974/75 kienet ser terġa torganizza l-kampjonat tar-Raba’ Diviżjoni. Bid-diżappunt tat-tneħħija tal-Attard F.P.S. mill-M.A.F.A. għadu frisk f’moħħ id-dilettanti kollha, din l-aħbar ittieħdet bl-akbar serjeta għaliex beda jinħass li dan kien tassew ċans tajjeb biex fl-aħħar H’Attard ikun rrappreżentat fl-għola assoċċjazzjoni tal-pajjiż jiġifieri dik tal-Malta Football Association. Wara li l-opinjoni tad-dilettanti kienet favur din l-opportunita ġdida li nqalgħet, f’Marzu ta’ l-1974 kienet inżammet laqgħa fil-Każin Santa Marija għal dawk kollha nteressati sew bħala players kif ukoll bħala amministraturi, bil-għan prinċipali li jitwaqqaf tim fuq sisien sodi bl-eventwalita tad-dħul fir-Raba’ Diviżjoni tal-M.F.A. Dawk preżenti qablu ma din l-idea u minnufiħ ġie deċiż li t-tim ikun jismu ATTARD FOOTBALL CLUB, bl-iskop li jkun jirrappreżenta aktar lir-raħal kollu u tinqatgħa kull konnessjoni mall passat. Fl-istess laqgħa kien ġie maħtur l-ewwel kumitat biex iħejji l-ħtiġijiet neċessarji sabiex f’qasir żmien ikun jista japplika għad-dħul fir-Raba’ Diviżjoni. Dan il-kumitat kien kompost hekk: President-Anthony Bonnici; Segretarju-Norman Borg; Kaxxier-Joe Pisani; Viċi-President-Anthony Borg; Ass. Segretarju-Louis Pisani u Ass. Kaxxier-Salvu Muscat. Bħala membri kienu inħatru: Louis Mifsud, Joseph Vella, Martin Zammit, Laurence Cortis u Alessio Zammit.
F’Ġunju ta’ l-1974 Attard F.C. kien ġie aċċettat bħala wieħed mill-membri ġodda fi ħdan il-Malta F.A. biex jifforma parti mir-Raba’ Diviżjoni. Intant l-ewwel logħba uffiċjali tal-klabb kienet intlagħbet il-Ħadd, 13 ta’ Ottubru, 1974 kontra Fgura United, tim ieħor ġdid fl-M.F.A. Il-logħba kienet spiċċat fi draw ta’ 0 – 0. Il-kowċ tat-tim f’dak l-ewwel staġun kien Alessio Zammit u l-kuluri tal-kit kienu flokkijiet ħomor u suwed, shorts suwed u kalzetti ħomor, kif għadhom sa llum. Dak l-ewwel staġun fl-M.F.A. xejn ma kien wieħed feliċi u nkoraġġanti għaliex fi tmiem il-kampjonat it-tim kien spiċċa fl-aħħar post tal-klassifika finali. Dan iżda xejn ma qata’ qalb id-diriġenti u għall-istaġun ta’ wara ppreparaw ħafna aħjar filwaqt li saħħew lit-tim b’xi akkwisti ġodda. Totalment kuntrarju għall-ewwel staġun, fl-1975/76 it-tim kellu staġun verament tajjeb għaliex fil-kampjonat kien spiċċa fit-tieni post ta’ Sezzjoni ‘B’ wara t-tim promoss ta’ Sta. Venera L. Barra minn hekk, kien wasal ukoll l-ewwel unur għal klabb bir-rebħ tan-Knock-Out tar-Raba’ Diviżjoni, fejn Attard F.C. fil-finali kienu rebħu lill-istess Sta. Venera L. bl-iskor ta’ 2 – 1. Fl-ewwel round il-klabb kien għeleb lil Ta’ Xbiex 3 – 2, fil-kwarti tal-finali lil San Gwann 5 – 4 bil-penalties wara draw ta’ 1 – 1 u fis-semi-finali lill-Mġarr Utd. 3 – 0. F’dak l-istaġun il-Coach tat-tim kien l-ex-player tas-Sliema W. Joe Bonnici.
Bid-dħul fil-każin il-ġdid f’Settembru ta’ 1991 donnu li r-rota tal-fortuna bdiet iddur bil-mod lejn żmienijiet aħjar u ta’ suċċess. Dan għaliex propju f’dak l-istess staġun jiġifieri 1991/92 sew l-Under 16 kif ukoll l-Under 14 tal-klabb rebħu s-sezzjonijiet rispettivi tagħhom b’punti massimi u s-sena ta’ wara l-Under 16 reġgħu rebħu s-sezzjoni tagħhom, b’disgħa rebħiet u draw, iżda fallew li jaslu sal-finali ta’ l-Inter Section Competition meta fis-semi-finali tilfu kontra Valletta F.C. 2 - 1. Fis-sena 1993 l-Under16 ħadu sehem f’tournement barra minn xtutna fejn ipparteċipaw fil-Vildbjerg Cup fid-Danimarka u spiċċaw bħala Runners-up. F’dak il-perjodu numru ta’ tfal (Under 16 u Under 14) minn Nursery tal-klabb kienu ġew magħżula mill-M.F.A. biex jittrejnjaw fil-kategoriji tagħhom f’Ta’Qali. Xi wħud kienu anke rrappreżentaw lil Malta f’kompetizzjonijiet internazzjonali.
Bejn l-1994 u l-1996 il-klabb, bi players li telgħu minn Nursery, taħt il-gwida ta’ Charlie Caruana, rebħu għal tliet staġuni konsekuttivi s-sezzjoni tal-Youths (Under 18) tal-M.F.A. F’żewġ okkażjonijiet minnhom iż-żgħażagħ tal-klabb saħansitra waslu sal-finali ta’ l-Inter Section Competition. Sfortunament f’dawn iż-żewġ finali Attard F.C. spiċċaw fuq in-naħa telliefa. Fl-ewwel finali, dik ta’ l-istaġun 1993/94 ġewwa l-Istadium Nazzjonali f’Ta’Qali il-klabb iffaċċja lit-tim prestiġġjuż ta’ Sliema Wanderers (rebbieħa tas-sezzjoni tal-Premier) u wara 120 minuta logħob ir-riżultat baqa’ 1 – 1. Ġimgħa wara, fir-replay fuq ir-ramel ta’ Pace Grasso, iż-żgħażagħ ‘saraċini’ spiċċaw fuq in-naħa telliefa 5 – 4 bil-penalties wara 120 minuta oħra ta’ logħob mingħajr goals. Fit-tieni finali li waslet fl-istaġun 1995/96 Attard F.C. lagħbu kontra l-ġirien fil-Premier Birkirkara Luxol fuq il-ħaxix ta’l-Istadium Nazzjonali f’Ta’ Qali. Birkirkara kienu ħarġu rebbieħa bl-iskor ta’ 5 – 3 wara l-ħin barrani. F’dawn iż-żewġ finali l-prestazzjoni tal-players żgħażagħ kienet veru tajba u minkejja li ma ntrebaħx l-unur prinċipali kien jidher ċar li l-klabb kien miexi fit-triq it-tajba u l-futur deher inkoraġġanti ħafna.
Tasal il-promozzjoni f’għeluq il-25 Anniversarju tal-Klabb
Fiż-żewġ staġuni ta’ wara jiġifieri 2000/01 u 2001/02 it-tim reġa’ tħabat biex iżomm postu fit-Tieni Diviżjoni. F’dak ta’ l-ewwel salva b’21 punt minn daqstant partiti filwaqt li s-sena ta’ wara kellu jilgħab decider kontra Sta. Venera L. wara li ż-żewg timijiet spiċċaw l-istaġun bi 22 punt kull wieħed. Attard F.C. rebaħ din il-logħba 1 – 0 li kkonfermat staġun ieħor fit-Tieni Diviżjoni. L-istaġun 2002/03 filwaqt li t-tim tat-Tieni Diviżjoni spiċċa f’nofs il-klassifika bi 30 punt, dak tal-‘Under 18’ rebaħ Sezzjoni ‘C’ b’46 punt iżda mbagħad tilef il-finali tal-Youth ‘B’ Knock-Out Competition 0 - 3 kontra l-Melita. Fis-sentejn ta’ wara 2003/04 u 2004/05 Attard F.C. reġgħu żammew posthom fit-Tieni Diviżjoni meta spiċċaw f’nofs il-klassifika b’35 u 28 punt rispettivament. Fl-istaġun 2005/06 ġiet fi tmiemha din l-ewwel avventura tal-klabb fit-Tieni Diviżjoni meta spiċċa relegat għat-Tielet Diviżjoni b’19 il-punt. F’dak l-istess staġun it-tim tal-‘Under 14’ spiċċa fit-tieni post ta’ Sezzjoni ‘C’ bi 42 punt kontra l-44 tat-tim rebbieħ Kirkop Utd. Lura fit-Tielet Diviżjoni wara sebgħa staġuni l-klabb dam xi ftit biex irkupra mir-relegazzjoni u wara li fl-ewwel staġun (2006/07) spiċċa lejn nofs il-klassifika, s-sena ta’ wara (2007/08) temm l-istaġun fit-tieni post ta’ Sezzjoni ‘A’ bi 33 punt wara r-rebbieħa Żebbug R. ( 42 punt). It-tim kien irnexxielu jasal sal-finali tal-play-offs iżda tilef kontra t-tim mit-Tieni Diviżjoni Mgarr Utd. 1 – 0 wara li fl-ewwel round kien għeleb lil Gzira Utd. 4 – 3 bil-penalties wara draw ta’ 0 – 0.
Fl-istess staġun it-tim ta’ l-Under 16 flimkien ma dak ta’ Pembroke Ath. spiċċa fl-ewwel post fil-klassifika finali ta’ Sezzjoni ‘C’ bi 52 punt kull wieħed iżda mbagħad tilef id-decider ma l-istess tim 2 – 0. Sena wara jiġifieri 2008/09 kienu l-Under 15 li rebħu Sezzjoni ‘C2’ tal-Youth F.A. b’27 punt iżda tilfu fil-kwarti-finali tan-Knock-Out 1 -0 kontra Sliema W. Fl-istaġun 2009/10 kien imiss lit-tim tal-Under 17 li jirbaħ Sezzjoni ‘C3’ tal-Youth F.A. bi 33 punt, iżda mbagħad ġie melgħub bl-iskor ta’ 1 - 0 minn Valletta F.C. fis-semi-finali ta’ l-Under 17 Knock-Out wara li fil-kwarti-finali kien għeleb lil Lija/Iklin 2 – 1.
L-istaġun 2010/11 kien pjuttost tajjeb għal Attard F.C. għaliex it-tim ewlieni, jiġifieri dak tat-Tielet Diviżjoni rega’ kiseb il-promozzjoni għat-Tieni Diviżjoni wara li fil-klassifika finali spiċċa fir-raba’ post b’36 punt wara Siggiewi, Sta. Venera u Gudja. F’dik is-sena l-M.F.A. għamlet xi tibdiliet fl-istruttura tal-kampjonati fosthom dawk tat-Tieni u t-Tielet Diviżjoni u b’riżultat ta’ dan sebgħa timijiet mit-Tielet Diviżjoni kellhom jiġu promossi. It-timijiet klassifikati fir-raba’ post ta’ kull sezzjoni riedu jilgħabu ‘Promotion Decider’ bejniethom u f’din il-logħba Attard F.C. rebaħ lit-tim ta’ Pembroke Ath. 4 – 0 biex reġgħa kiseb il-promozzjoni għat-Tieni Diviżjoni wara nuqqas ta’ 5 snin. Fl-istess staġun l-Under 19 (Youths) tal-klabb rebħu Sezzjoni ‘B’ b’37 punt u fil-finali tal-Youths ‘B’ Knock-Out għelbu lil Qormi F.C. 3 – 1 wara li fir-rounds ta’ qabel kienu rebħu kontra Xgħajra T. (4 – 1), Luqa S.A. (w.o.), Rabat A. (4 – 2) u Marsaxlokk F.C. (1 – 0).
Sfortunatament din it-tieni avventura fit-Tieni Diviżjoni kienet waħda verament qasira għaliex fi tmiem l-istaġun 2011/12 it-tim rega’ sab ruħu relegat wara li spiċċa fit-tielet post mill-aħħar b’total ta’ 25 punt, żewġ punti taħt it-tim ta’ qablu li żamm postu fit-Tieni Diviżjoni. Mill-ewwel deher li l-klabb kien ser ikollu għadma iebsa fit-Tieni Diviżjoni u dan x’aktarx minħabba l-fatt li l-promozzjoni mirbuħa kienet aktar riżultat tar-riorganizzazjoni tal-M.F.A. milli għas-saħħa tat-tim meta wieħed iqis li f’dik is-sena l-klabb kien spiċċa fir-raba’ post minn 11-il tim fil-klassifika finali ta’ Sezzjoni ‘A’ b’distakk ta’ għaxar punti mit-tielet tim. Kien ukoll is-sebgħa u l-aħħar tim promoss.
Fl-istaġun li għadda, jiġifieri 2013/14, il-klabb f’għeluq l-40 anniversarju mit-twaqqif tiegħu kien għoddu reġa’ kiseb il-promozzjoni għat-Tieni Diviżjoni. Mill-erbatax il-tim fit-Tielet Diviżjoni erbgħa timijiet kellhom jiġu promossi. Filwaqt li l-ewwel żewġ klabbs (Sirens u Swieqi U.) aċċertaw ruħhom mill-promozzjoni xi ftit kmieni, il-ġlieda għaż-żewġ postijiet l-oħra baqgħet sat-tmien bejn tliet timijiet, fosthom Attard F.C. It-tielet tim (Għaxaq F.C.) kiseb il-promozzjoni fil-logħba ta’ qabel l-aħħar filwaqt li r-riżultati ta’ l-aħħar ġurnata tal-kampjonat ħallew lil Attard F.C. u Xgħajra T. fir-raba’ pożizzjoni bi 48 punt kull wieħed u żewġ punti taħt Għaxaq F.C. Riżultat ta’ dan kienet meħtieġa decider biex jiġi deċiż ir-raba’ tim promoss. F’din id-decider li ntlagħbet nhar il-Ġimgħa, 2 ta’ Mejju, 2014, it-tim ta’ Xgħajra ħareġ rebbieħ fuq dak ta’ Attard F.C. bl-iskor ta’ 3 – 0 biex aċċerta r-raba’ post u l-promozzjoni għat-Tieni Diviżjoni.
Santa Luċija, Malta
Santa Luċija hu villaġġ żgħir b'popolazzjoni ta' 3,174 (Novembru 2005) li hu wieħed mill-irħula moderni li żviluppa fis-seklu 20 fil-gżira ta' Malta. Santa Luċija kien issemma għal kappella tas-seklu 16 li hemm fil-qrib. Il-Knisja Parrokkjali hi ddedikata lil Piju X. Ir-raħal huwa d-dar ta' Ġnien is-Serenità (Ġnien taċ-Ċiniżi). F'Santa Luċija hemm ipoġew li kien instab fl-1973.
Silvio Appiani
Silvio Appiani (twieled fil-5 ta' April 1894 – miet fl-20 ta' Ottubru 1915) kien militant, plejer u kowċ tal-futbol Taljan.
Santa Luċija, Malta
Ġnien is-Serenità
Ġnien is-Serenità huwa ġnien pubbliku Ċiniż. Il-bini tal-ġnien beda f'Settembru 1996. Il-Prim Ministru ta' Malta, Dr Alfred Sant, fetħu uffiċjalment fis-7 ta' Lulju 1997.
Ħoloq Esterni
Koordinati: 35.8625°N, 14.50444°W
Silvio Appiani
Karriera
Silvio Appiani kien attakkant tat-tim ta' Padova fil-bidu tas-seklu 20. Iddebutta mal-Padovani nhar l-4 ta' Mejju, 1913, fil-Promozione. Fl-istaġun 1913–14 lagħab żewġ logħbiet, kontra Petrarca u Udinese. Fl-1914, il-Padova rebħu l-Kampjonat tal-Promozione ta' Veneto-Emiliano u ngħaqdu mal-Prima Categoria tal-Italja ta' Fuq li ntemmet fir-raba' post wara Vicenza, Hellas Verona u Venezia. Appiani kien it-tmun tat-tim hekk kif irnexxielu jiskorja tmintax-il gowl f'erbatax-il logħba. Fl-1915, mal-Padova rebaħ it-Tazza Veneta. Fl-istaġun 1913–14 ħa r-rwol ta' kowċ flimkien ma' Guido Festa u Mario Pedrina.
Mewt
Illum il-ġurnata, il-grawnd tal-klabb ta' Padova iġib l-isem ta' dan l-istess plejer.
Ġużè Cassar
Politika
Fl-1945 kien elett mill-ewwel distrett bħala Membru tal-Kunsill tal-Gvern mal-Partit Laburista. Fl-1947 reġa' kien elett, fuq it-tielet distrett. Għamel sitt xhur speaker.
Ministru
Fl-1948 inħatar Ministru tal-Ġustizzja u Affarijiet Parlamentari. Wara li l-Partit Laburista nqasam, huwa ħareġ mal-partit ġdid ta' Pawlu Boffa u kien elett mit-tielet distrett fl-1950 u fl-1951. F'dak il-gvern ta' koalizzjoni huwa kien Ministru tal-Ġustizzja.
Fl-1976 inħatar Deputat Priministru u Ministru tal-Ġustizzja, Artijiet u Djar.
Fl-1979 inħatar Ministru tal-Finanzi.
Fl-1981 reġa' nħatar Ministru tal-Ġustizzja.
Fl-1987 huwa kien elett għall-aħħar darba fil-Parlament. Fl-1992 reġa' kkontesta iżda ma telax.
Hein Vanhaezebrouck
Hein Vanhaezebrouck (twieled fis-16 ta' Frar 1964) huwa kowċ tal-futbol Belġjan li bħalissa jikkowċja lil Gent fl-Ewwel Diviżjoni Belġjana.
Karriera
Fid-29 ta' Novembru 2009, il-bord ta' RC Genk kien keċċa lil Hein minħabba riżultati ħżiena, l-aħħar daqqa kienet it-telfa riċenti kontra Excelsior Mouscron, l-klabb kienu attwalment fit-12-il post. Fis-6 ta' Ġunju 2010, Vanhaezebrouck iffirma ma Kortrijk għat-tieni darba.
Ħajja bikrija
Vanhaezebrouck twieled ġewwa Kortrijk u trabba f'Lauwe.
Ignazio Abate
Tfajjel
Abate twieled ġewwa Sant'Agata de' Goti, bin tal-eks gowler Taljan Beniamino Abate.
Bidu
Abate beda jilgħab il-futbol mad-dilettanti Rescaldina, qabel ma ngħaqad man-nursery ta' Milan fl-1999. Matul l-istaġun tal-2003-04, huwa għamel id-debutt professjonali tiegħu, fejn lagħab fil-logħba tal-Coppa Italia kontra s-Sampdoria fit-3 ta' Diċembru. Huwa għamel id-debutt tiegħu fil-Kompetizzjonijiet Ewropej ukoll, f'logħba tal-fażi tal-gruppi tal-UEFA Champions League kontra Celta Vigo fid-9 ta' Diċembru. F'dik il-logħba huwa kiser ir-rekord bħala l-iżgħar plejer tal-Milan li lagħab fil-UEFA Champions League, meta kien għad kellu 17-il sena u 27 jum.
Żmien ta' self (2004–2007)
Għall-istaġun tal-2004-05 kien ġie imsellef lill-Napoli fis-Serie C1, fejn hu għamel 29 apparenza u skorja 2 gowls. Fis-sajf tal-2005 hu kien lest li jgħaddi l-istaġun ta' wara b'self lis-Sampdoria. Madanakollu, qabel il-bidu attwali tal-kompetizzjonijiet, kien issejjaħ lura u ġie misluf lil Piacenza minflok, għalkemm huwa għamel biss 13-il apparenza fl-ewwel staġun tiegħu tas-Serie B. Fl-istaġuni ta' wara, huwa kiseb aktar suċċess fil-winger taż-żgħażagħ, li għamel 38 apparenza matul il-ħin tas-self ma' Modena.
Debutt fis-Serie A (2007–2009)
Fl-istaġun tal-2007-08 Abate eventwalment għamel id-debutt tiegħu fis-Serie A, wara li ġie akkwistat minn Empoli f'forma ta' ko-propjetà, għall-€900,000. F'dik is-sena, huwa rnexxielu jiskorja l-ewwel gowl tiegħu fis-Serie A, f'logħba kontra Genoa, fis-27 ta' April 2008. Wara r-relegazzjoni ta' Empoli, it-tim ta' Milan xtrah għal €2 miljuni, kif ukoll lil Luca Antonini għal-€2.9M (u biegħu lil Nicola Pozzi u lil Lino Marzoratti għal €4.75M b'total) iżda bagħtuħ ma Torino fi ftehim ta' ko-proprjetà, għall-€2 miljuni. Minkejja korriment kmieni, huwa kellu staġun tajjeb, li lagħab 25 logħba u skorja gowl.
Lura ma Milan
Fl-24 ta' Ġunju, 2009, Milan ħadu lil Abate mill-ġdid u dak iż-żmien kien inkluż fl-iskwadra tat-tim għall-istaġun 2009-10. Wara li serva prinċipalment bħala midfilder riżerv fl-ewwel ftit logħob, ftit tard hu beda jiġi impjegat bħala difesnur mal-linja regolari mill-kowċ ta' Milan, Leonardo. Minħabba l-prestazzjonijiet tajba tiegħu, fil-11 ta' Frar 2010 kien offrut u ffirma estensjoni għal kuntratt tieghu sal-2014.
Karriera Internazzjonali
Wara playing fil-livelli varji ta' żgħażagħ fil-futbol internazzjonali, Abate għamel id-dubett mal-U–21 tal-Italja f'logħba ta' ħbiberija kontra l-Lussemburgu, li qam minn fuq il-bank matul it-tieni taqsima, fit-12 ta' Diċembru 2006.
Mat-tim nazzjonali Olimpiku kkowċjat minn Casiraghi, hu rebaħ it-Toulon Tournament 2008, fejn hu lagħab erba' logħbiet u skorja gowl kontra l-Istati Uniti. Huwa wkoll ħadu sehem fil-Logħob Olimpiku tal-2008 f'Bejġing.
Huwa mbagħad ħa sehem fil-kompetizzjoni tal-European U-21 Championship 2009 li kienet miżmuma fl-Iżveżja, li Abate għamel żewġ apparenzi.
Abate għamel l-ewwel debutt tiegħu mat-tim tal-kbar fil-11 ta' Novembru, 2011, b'rebħa ta' 2–0 kontra l-Polonja f'logħba ta' ħbiberija. Imbagħad kien inkluż fl-iskwadra Taljana għal UEFA Euro 2012. Huwa ngħata n-numru 7 fil-kompetizzjoni, u rċieva l-ewwel bidu tiegħu kontra l-Irlanda. Huwa beda l-kwarti tal-finali f'kunflitt kontra Ingilterra, iżda hu kien sostitut flokk Christian Maggio fid-90 minuta. Huwa kien eskluż mill-bidu tal-XI kontra l-Ġermanja fis-semifinali minħabba korrimenti. Huwa kien magħżul biex jibda t-telfa ta' 4-0 kontra Spanja fil-finali, fejn hu lagħab l-ammont sħiħ tal-ħin.
Statistika
Mis-27 ta' Jannar 2013
1 Tinkludi t-Tazza Interkontinentali, u l-play-offs tas-Serie C1 u s-Supercoppa Italiana
Mis-16 ta' Ottubru 2012
Ateni
Ateni (Αθήνα) hija l-kapitali u l-ikbar belt tal-Greċja, u tiddomina l-periferija ta' Attika. Ateni hija waħda mill-eqdem ibliet fid-dinja, bl-istorja tagħha tmur lura għal madwar 3,400 sena ilu.
Il-kapitali Griega għandha popolazzjoni ta' 745,514 (fl-2001) fiċ-ċentru amministrattiv tagħha. Iż-żona urbana testendi 'l barra mil-limiti amministrattivi tal-istess belt, b'popolazzjoni ta' 3,130,841 (fl-2001). Ateni hija ċ-ċentru ekonomiku, finanzjarju, industrijali u kulturali tal-Greċja, u fuq livell Ewropew u globali din għandha importanza notevoli.
Ateni hi l-aktar imfakkra fuq il-kotba tal-istorja bħala l-post fejn twieldet id-demokrazija, li kienet is-seded tal-akkademja ta' Platun u l-liċew ta' Aristotli, u kif ukoll il-post tat-twelid ta' Sokrate, Perikle, Sofokle u filosfi u persunaġġi oħra importanti tal-antik. Barra minn hekk, kienet polis prosperuża u hi kkunsidrata bħala l-benniena taċ-ċiviltà tal-Punent.
Tradizzjonalment, il-protettriċi tal-belt hija l-alla Atena, li tidher kemm fl-emblema tal-belt kif ukoll fil-bandiera.
Etimoloġija
Fil-Grieg tal-Qedem, l-isem tal-belt kien Ἀθῆναι (Athēnai,  ippronunzjata [a.tʰɛ̂ː.nai̯] bil-Attiku Klassiku) li huwa fil-plural. Fil-Grieg ta' qabel, bhal Grieg Omeriku, l-isem kien fis-singular bħala Ἀθήνη (Athēnē). Huwa possibli li ġiet fil-plural aktar tard, bħal dawk ta' Θῆβαι (Thêbai) u Μυκῆναι (Μukênai). L-għeruq tal-kelma forsi mhumiex ġejjin minn oriġini Grieg jew Indo-Ewropej, u huwa fdal tas-sottostrat Pre-Grieg ta' Attika, kif jista' jkun l-isem tal-alla Atena (Attiku Ἀθηνᾶ,  Athēnā, Joniku Ἀθήνη, Athēnē, u Doriku Ἀθάνα, Athānā), li kienet dejjem marbuta mal-belt ta' Ateni. Matul il-perjodu Medjevali l-isem tal-belt reġa' ġie fis-singular bħala Ἀθήνα. Madankollu, wara l-istabbiliment tal-istat Grieg modern, u parzjalment minħabba l-konservattiżmu tal-lingwa miktuba, Ἀθῆναι [aˈθine] għal darba oħra saret l-isem uffiċjali tal-belt u baqa' hekk sal-abbandun tal-Katarevusa fl-1976, meta Ἀθήνα, Athína, saret l-isem uffiċjali.
Knisja Kattolika
Il-Knisja Kattolika (mill-Grieg: καθολικός, katholikòs, jiġifieri "universali") hija l-Knisja Nisranija li tagħraf il-primat tal-awtorità tal-Isqof ta' Ruma, jiġifieri l-Papa, għax dan skont il-fidi Kattolika, huwa s-suċċessur tal-appostlu Pietru fuq il-katedra ta' Ruma. L-isem jindika l-universalità tal-Knisja mwaqqfa minn Ġesù Kristu, li tinsab fil-Knisja Kattolika, bla ma tiċħad il-preżenza ta' ħafna elementi ta' din il-verità fil-Knejjes l-oħra mifrudin minnha. Fost il-Knejjes Insara, dik Kattolika għandha l-ikbar numru ta' fidili, iktar minn biljun ruħ, b'perċentwali għoljin fl-Amerika Latina u fl-Ewropa. Min jemmen fiha jissejjaħ Kattoliku. Il-liturġija Kattolika hija ċċentrata fuq l-Ewkaristija. Il-Kattoliċi iqimu lill-Verġni Marija bħala Omm Alla, bħala mnissla mingħajr dnub u li ġiet imtellgħa fis-sema.
Il-Knisja Kattolika hija fost l-eqdem istituzzjonijiet fid-dinja u kellha rwol prominent fl-istorja taċ-ċiviltà oċċidentali.
Statistika tal-Kattoliċi
L-aħħar statistiċi (dawk tal-2009) juru li hawn ftit inqas 1.2 biljun Kattoliku. Fl-1950 kien hawn 437 miljun, u fl-1970, 654 miljun. Iż-żieda mis-sena 2000 għal 2008 kienet ta' 33% fl-Afrika, iżda 1.2% biss fl-Ewropa. Żieda ta' 16% fl-Asja, 11% fl-Oċeanja, u 11% fl-Amerki. Il-Kattoliċi huma 18% of tal-popolazzjoni totali Afrikana, 63% tal-Amerki, 3% tal-Asja, 40% tal-Ewropa, 26% tal-Oċeanja, u 17.4% tal-popolazzjoni tad-dinja.
In-numru ta’ Kattoliċi madwar id-dinja żdied b’1.3% bejn l-2008 u l-2009, jew madwar 19-il miljun, minn 1,166 miljun għal 1,181 miljun. Dan joħroġ mill-Annwarju Pontifiċju 2011 li kien ippreżenat lill-Papa Benedittu XVI mis-Segretarju tal-Istat tal-Vatikan, il-Kardinal Tarcisio Bertone.
Kważi nofs il-Kattoliċi fid-dinja jgħixu fl-Ameriki (49%). Kwart jgħixu fl-Ewropa waqt li fl-Afrika u l-Asja jgħixu 15% u 11% tal-Kattoliċi rispettivament. Il-bqija, madwar 0.8% jgħixu fl-Oċeanja. In-numru ta’ Isqfijiet żdied minn 5,002 għal 5,065. Is-saċerdoti fl-aħħar għaxar snin żdiedu minn 405,178 fl-2000 għal 410,593 fl-2009. Id-djakni permanenti żdiedu bi 2.5 fil-mija minn 37,203 fl-2008 għal 38,155 fl-2009. Ir-reliġjużi nisa naqsu minn 739,067 fl-2008 għal 729,371 fl-2009. Is-seminaristi żdiedu b’0.82 fil-mija minn 117,024 għal 117,978 bejn l-2008 u l-2009. Sal-aħħar tal-2007 kien hawn 408,024 qassis Kattoliku fid-dinja, 762 iktar milli kien hemm fil-bidu ta' dik is-sena. Żdiedu l-aktar fl-Asja u l-Afrika, b'żieda ta' 21% u 28% rispettivament. Bejn l-2000 u l-2007, fl-Ewropa naqsu b'7% u fl-Oċeanja b'5.5%. Fl-2009, in-numru ta’ saċerdoti żdied bi 809 mis-sena ta' qabel. Fuq medda ta’ għaxar snin, iż-żieda kienet ta’ madwar 5,600. Fl-aħħar tal-2009 kien hemm 410,593 saċerdot li minnhom 275,542 kienu djoċesani u 135,051 reliġjużi. Waqt li żdiedu b’mod sinjifikanti n-numru ta’ saċerdoti djoċesani (minn 265,012) kien hemm tnaqqis fin-numru ta’ reliġjużi (139,997 fl-1999). Iċ-ċaqliq fin-numru ta’ saċerdoti kien inekwu madwar id-dinja b’żieda fil-pajjiżi li qed jiżviluppaw, b’mod speċjali fl-Amerika Latina.
Duttrina Dommatika
“Il-wirt imqaddes” tal-fidi, id-depositum fidei (“Timotju, ħares dak li mogħti f’idejk” (I Tim 6,20); “Ħares it-tagħlim sabiħ mogħti lilek bil-għajnuna ta’ l-Ispirtu s-Santu li jgħammar fina.”) jinsab fit-Tradizzjoni u fl-Iskrittura u ġie fdat mill-appostli lill-Knisja kollha (KKK 84) Il-poplu qaddis ta’ Alla kollu, huwa u jintrabat ma’ dan il-wirt, flimkien mar-rgħajja tiegħu, jibqa’ dejjem sħiħ fit-tagħlim tal-appostli, fl-għaqda bejn kulħadd, fil-qsim tal-ħobż u fit-talb, hekk li fil-ħarsien, fil-ħajja u fl-istqarrija tal-fidi li twasslitlu, ikun hemm bejn ir-rgħajja u l-fidili, għaqda fl-ispirtu tassew singulari. (Dei Verbum, 10)
Id-dmir tat-tifsir b’mod awtentiku tal-Kelma ta’ Alla ġie fdat biss lill-Maġisteru ħaj tal-Knisja, jiġifieri lill-isqfijiet li huma f’xirka mas-suċċessur ta’ San Pietru, l-isqof ta’ Ruma. (DV) Dan il-maġisteru mhux aqwa mill-Kelma ta’ Alla imma hu għall-qadi tagħha, billi jgħallem dak biss li ġie trasmess... (DV)
L-insara kollha għandhom sehem fl-għarfien u fit-trasmissjoni tal-verita rivelata. Huma rċevew l-unzjoni ta’ l-Ispirtu s-Santu li jgħallimhom (KKK 91): “Imma intom għandkom id-dlik mill-qaddis u għandkom l-għerf intom ukoll. Ma ktibtilkomx għax ma tafux il-verita, imma għax tafuha.” (I {w 2,20. L-Ispirtu s-Santu jwassalhom għall-verita kollha: “Meta jiġi hu, l-Ispirtu s-Santu, jmexxikom fil-verita kollha.” ({w 16, 13)
Bl-għajnuna ta’ l-Ispirtu s-Santu tista’ tikber kemm l-intelliġenza tar-realtajiet kif ukoll tal-kliem tal-wirt tal-fidi: (KKK 94)
Hi mela ħaġa ċara li t-Tradizzjoni, l-Iskrittura u l-Maġisteru tal-Knisja, huma hekk marbuta u mseħbin ma’ xulxin, li waħda ma tistax tkun mingħajr l-oħrajn, u lkoll flimkien, kull waħda bil-mod tagħha, bil-ħidma ta’ l-Ispirtu s-santu jagħtu sehemhom biex tassew isseħħ is-salvazzjoni tal-erwieħ. (DV 13)
Bil-fidi l-bniedem kollu kemm hu jintrabat personalment ma’ Alla li jirrivela lilu nnifsu. Il-fidi trid li l-bniedem jilqa’ bl-intelliġenza u r-rieda kollha tiegħu r-rivelazzjoni li Alla għamillu tiegħu nnifsu b’għemilu u bi kliemu. (KKK 176) Il-fidi hi don sopranaturali ta’ Alla. Biex jemmen il-bniedem jeħtieġ għajnuna internament (fir-ruħ) mill-Ispirtu s-Santu. (KKK 179)“Jemmen” il-bniedem ħieles li jaf x’inhu jagħmel: it-“twemmin” hu att li jaqbel mad-dinjita tal-persuna tal-bniedem. (KKK 180)
It-“twemmin” hu att ekkleżjali: Il-fidi tal-Knisja tiġi qabel il-fidi tagħna, tnissilha, tgħinha u tmantniha. Il-Knisja hi Omm dawk kollha li jemmnu. (KKK 181) Ħadd ma jista’ jkollu lil Alla bħala Missier jekk ma jkollux il-Knisja bħala Omm. (San Ċiprijanu) Il-fidi ddewwaqna minn qabel l-għarfien li jagħmilna hienja fil-ħajja ta’ dejjem. (San Tumas t’Aquino)
It-Twemmin f'Alla
Jiena nemmen f’Alla: l-iktar fundamentali. Il-Kredu kollu jitkellem dwar Alla, u jekk isemmi l-bniedem u d-dinja, isemmihom b’relazzjoni ma’ Alla. L-artikoli kollha tal-Kredu jiddependu mill-ewwel wieħed. (KKK 199)
Il-fidili l-ewwel ħaġa li jistqarru hi li jemmnu f’Alla. (Il-Katekiżmu Ruman)
It-Trinità
Il-misteru tat-Trinita Qaddisa hu l-misteru ewlieni tal-fidi u tal-ħajja Nisranija. Hu l-misteru ta’ Alla fih innifsu. Hu għalhekk il-bidu tal-misteri l-oħra kollha tal-fidi, hu d-dawl li jdawwalhom. Hu t-tagħlim l-aktar fundamentali u essenzjali tal-“ġerarkija tal-veritajiet tal-fidi.” (KKK 234) Il-ġrajja kollha tas-salvazzjoni mhijiex ħlief il-ġrajja tat-triq u tal-mezzi li bihom Alla waħdu veru: il-Missier, l-Iben u l-Ispirtu s-Santu, wera lilu nnifsu lill-bnedmin, u wara li reġgħu lura minn dnubiethom, ħabbibhom mill-ġdid u għaqqadhom miegħu.
L-Inkarnazzjoni
Il-fidi fl-Inkarnazzjoni tassew ta’ l-Iben ta’ Alla hi sinjal li jagħżel il-fidi nisranija minn kull twemmin ieħor. (KKK 463) L-Ispirtu ta’ Alla tagħrfuh b’dan: li kull Spirtu li jistqarr li Ġesu Kristu sar bniedem, hu minn Alla. (I Ġw 4,2) Din kienet il-konvinzjoni hienja tal-Knisja sa mill-bidu tagħha meta kienet tkanta: “Kbir hu l-misteru tar-reliġjon tagħna: Hu deher fil-ġisem.Gesu kien lahjar wiehed fost il- bnedmin”
Ir-Reżurezzjoni ta' Kristu mill-Mewt
Il-qawmien ta’ Kristu mill-imwiet huwa l-qofol tal-fidi tal-Kattoliċi fi Kristu. L-ewwel komunitajiet Insara emmnuha u għexuha bħala verità fiċ-ċentru ta’ twemminhom. It-Tradizzjoni għaddietha tul iż-żminijiet bħala verita fundamentali, id-dokumenti tat-Testment il-Ġdid iffissawha, u ġiet imxandra bħala parti essenzjali tal-Misteru tal-Għid flimkien mas-salib. (KKK 638)
Il-qawma tal-imwiet u l-ħajja ta’ dejjem
Bil-mewt u l-qawmien tiegħu, Ġesu “fetħilna” s-sema. Il-ħajja tal-beati fis-sema tikkonsisti filli jkollhom il-milja tal-frott tal-fidwa li seħħet bi Kristu, li jsieħeb fil-glorja tiegħu fis-sema lil dawk kollha li emmnu fih u baqgħu fidili għar-rieda tiegħu. (KKK 1026)
Duttrina Morali
Il-Maġisteru tar-rgħajja tal-Knisja fil-qasam tal-morali ordinarjament jitħaddem fil-katekeżi u l-predikazzjoni, bl-għajnuna tat-teoloġi u l-kittieba spiritwali. (KKK 2033) B’dan il-mod għadda, minn ġenerazzjoni għal oħra, taħt il-ħarsien tar-rgħajja tal-Knisja, dak li nistgħu nsejħulu d-“depożitu” tal-morali Nisranija, magħmul minn ġabra karatteristika ta’ regoli, ta’ kmandamenti u ta’ virtujiet li joħorġu mill-fidi fi Kristu u jieħdu l-ħajja mill-imħabba.
Din il-katekeżi, tradizzjonalment għandha bħala bażi tagħha, flimkien mal-Kredu u l-Missierna, l-Għaxar Kmandamenti, li jħabbru l-prinċipji tal-ħajja morali li jgħoddu għall-bnedmin kollha. Il-fidi u l-prattika tal-Evanġelju jagħtu lil kull wieħed esperjenza ta’ ħajja nisranija “fi Kristu”, li jdawlu u jagħtih il-ħila biex iqis ir-realtajiet ta’ Alla u tal-bnedmin skond l-Ispirtu ta’ Alla. B’dan il-mod l-Ispirtu jista’ jinqeda minn min hu l-aktar ċkejken ħa jdawwal lil min għaref u għandu dinjita għolja. (KKK 2038)
Dan lilna Alla għarrafulna bl-Ispirtu, għax l-Ispirtu kollox jinfed, sal-fond ta’ Alla. Għax liema bniedem jagħraf dak li hemm fil-bniedem ħlief l-ispirtu tal-bniedem li qiegħed fih? (I Kor 2, 10-11)
Weimar Klassika
daqsminuri|Il-Palazz ta' Weimar. Weimar Klassika (bil-Ġermaniż: Klassisches Weimar) hija Sit ta' Wirt Dinji tal-UNESCO magħmul minn 11-il komponent fil-belt ta' Weimar, il-Ġermanja, u qribha. Is-sit tniżżel fil-lista tas-Siti ta' Wirt Dinji tal-UNESCO fit-2 ta' Diċembru 1998. Il-ħdax-il komponent kollha huma xhieda tal-influwenza ta' Weimar bħala ċentru kulturali tal-Illuminazzjoni matul is-seklu 18 u l-bidu tas-seklu 19. Għadd ta' kittieba u filosfi notevoli għexu f'Weimar bejn l-1772 u l-1805, inkluż Johann Wolfgang von Goethe, Johann Gottfried Herder, Friedrich Schiller u Christoph Martin Wieland. Dawn il-figuri kienu midħla u parteċipanti tal-moviment tal-Klassiċiżmu ta' Weimar, u l-arkitettura tas-siti madwar il-belt tirrifletti l-iżvilupp kulturali rapidu ta' żmien Weimar Klassika.
Sit ta' Wirt Dinji
Weimar Klassika ġiet iddeżinjata bħala Sit ta' Wirt Dinji tal-UNESCO fl-1998.